బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
వెంటాడుతున్న ట్యాంపరింగ్.. దేశం వదిలిన స్మిత్
బాల్ ట్యాంపరింగ్ ఉదంతం ఆసీస్‌ మాజీ సారథి స్టీవ్‌ స్మిత్‌‌ను వెంటాడుతూనే ఉంది. ఇంటా బయటా విమర్శల జడివాన కురుస్తుండటంతో.. స్మిత్ స్వదేశాన్ని వదిలి దుబాయ్ వెళ్లిపోయాడు.
TNN | Updated:
Mar 31, 2018, 08:33PM IST
స్టీవ్ స్మిత్..
బాల్ ట్యాంపరింగ్ ఉదంతం ఆసీస్‌ మాజీ సారథి స్టీవ్‌ స్మిత్‌‌ను వెంటాడుతూనే ఉంది. సస్పెన్షన్ వేటుకు గురైనా స్మిత్.. స్వదేశం చేరుకోగానే మీడియా ముందు బోరుమన్న విషయం తెలిసిందే. ఏడాది పాటు నిషేధానికి గురవడంతో అతడు తన క్రికెట్ కిట్‌ను కూడా గ్యారేజీలో పెట్టేశాడు. ఇంటా బయటా విమర్శల జడివాన కురుస్తుండటంతో.. తాజాగా స్మిత్ స్వదేశాన్ని వదిలి దుబాయ్ వెళ్లిపోయాడు. జరిగిన తనతో తీవ్రంగా కుంగిపోయిన అతడి కుటుంబం.. కాస్త ఉపశమనం పొందడానికి యూఏఈ వెళ్లినట్లు తెలుస్తోంది.
దక్షిణాఫ్రికా నుంచి గురువారం (మార్చి 29) ఆసీస్‌ చేరుకున్న స్మిత్‌ తండ్రి పీటర్‌తో మీడియా సమావేశానికి హాజరైన విషయం తెలిసిందే. మీడియాతో మాట్లాడుతుండగా స్మిత్‌ బోరున విలపించాడు. ఆ సమయంలో పక్కనే ఉన్న పీటర్‌.. తన బాధను దిగమింగుకుంటూ స్మిత్‌ను భుజం తట్టి ఓదార్చిన దృశ్యం అభిమానులను కంటతడి పెట్టించింది.
మరోవైపు.. ట్యాంపరింగ్ ఉదంతంలో దోషిగా తేలిన డేవిడ్ వార్నర్ ఉదంతం మరింత కంటతడి పెట్టిస్తోంది. తాజాగా అతడు సంచలన నిర్ణయాన్ని ప్రకటించాడు. మీడియా సమావేశంలో ఉబికి వస్తున్న కన్నీటిని దిగమింగుకుంటూ.. తాను రాజీనామా చేస్తున్నట్లు వెల్లడించాడు. నిషేధం తర్వాత అతడు ఇంకా ఆడే అవకాశం ఉన్నా.. కుటుంబ సభ్యులు, సన్నిహితులతో చర్చించిన తర్వాత నిర్ణయం తీసుకున్నట్లు తెలిపాడు. దీంతో వార్నర్ అభిమానులు మూగబోయారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.